Åmøya
Store norske leksikon,Geografi,Norges geografi,Nordland,Meløy
Åmøya er en øy i Meløy kommune, Nordland fylke. Øya ligger mellom Skarsfjorden, som fører inn til Holandsfjorden, og Bolgfjorden/Meløyfjorden, og har et areal på 23,4 kvadratkilometer. Ved inngangen til 2021 bodde det 101 innbyggere på øya.
Øya er berglendt med en lite utviklet strandflate langs strendene. Midt over øya går det et lavt eid nord-sør, for størstedelen oppfylt av Skarsvatnet. Høyeste topper er Risnestinden (648 meter over havet.) i øst og Heklan i vest (642 meter over havet).Øya har broforbindelse med fastlandet via Grønnøya og noen småøyer, og har noe turisttrafikk. På øya er det avdekket et helleristningsfelt. Les mer i Store norske leksikon Nordland